strengi í landshringnum sem eru í eigu fyrirtækisins sem og streng í eigu Orkufjarskipta, t.d. milli Akureyrar og Egilsstaða. Á öryggissvæðunum á Miðnesheiði, Gunnólfsvíkurfjalli, Stokksnesi og Bolafjalli eru reknar ratsjár- og fjarskiptastöðvar sem allar tengjast stjórn- og eftirlitsstöðinni á öryggissvæð- inu á Keflavíkurflugvelli. Á stöðvunum er einnig hýstur fjarskiptabúnaður fyrir stjórnstöð Landhelgisgæslu Íslands, Isavia, símafyrirtækin og innlend öryggisfjarskipti. Ratsjár- og fjar- skiptastöðvarnar eru búnar þrívíddarratsjárbúnaði og öruggum fjarskipta- og gagnasamskipta- kerfum til samskipta við herflugvélar og herskip. Stöðvarnar eru búnar órofa rafkerfum sem tryggir rekstur þeirra óháð rafdreifikerfinu hér á landi. Loks hýsa stöðvarnar einnig fjarskipta- búnað 112, viðbragðsaðila, Isavia, farsímafyrirtækjanna og Landhelgisgæslunnar. Fjarskiptaþjónusta felst einkum í talsímaþjónustu og internetsambandi fyrir fólk, óháð aðgangstækni annars vegar og þjónustu á fastaneti til að tengja saman tölvur og tölvunet hins vegar. Auknum stafrænum aðgangi og afköstum fylgja margvíslegar áskoranir eins og þær sem tengjast fjórðu iðnbyltingunni, 5G-væðingu samfélagsins sem og fjölgun fjarskipta- strengja til útlanda. Í þeim tilgangi að efla öryggi mikilvægra innviða, þar á meðal 5G-farnets- kerfa, telja mörg ríki óhjákvæmilegt að kveða á um áhættugreiningu. Varað hefur verið við því að þjónustan megi ekki verða of háð einum birgi eða framleiðanda búnaðar og að gera þurfi sérstakar öryggiskröfur vegna afmarkaðra hluta fjarskiptakerfa. Er þá annars vegar átt við þætti í miðlægum stjórnhluta kerfis og hins vegar þætti er varða varnar- og öryggismál. Skilin á milli miðlægs hluta og svokallaðs sendahluta eru þó að verða óljósari vegna örrar tækniþróunar þar sem meira af stjórnun færist út í sendahlutann. Framlag birgja við uppbyggingu 5G-farneta er sérstakt skoðunarefni þar sem hugbúnaður eða íhlutir í vélbúnaði kunna að gera kleift að opna bakdyr til ólöglegrar gagnaöflunar og/eða til að stýra eða stjórna búnaði eða netum. Hvort sem það gæti komið upp eða ekki eru gerðar æ harðari kröfur um öryggibúnað farneta, sérstaklega þeirra hluta sem stýra kerfum eða teljast mikilvægir og viðkvæmir af öðrum ástæðum. Nánast öll tal- og gagnafjarskipti við útlönd fara um ljósleiðaratengingar á landi og síðan um þrjá sæstrengi sem tengja Ísland við umheiminn. Engin önnur almenn leið er til sem vara- leið fyrir stjórnvöld, mikilvægustu innviði landsins eða almenning. Þó má finna dæmi um að fyrirtæki noti gervihnattasamband. Það hefur þó takmarkaða flutningsgetu og gæti því líklega aðeins þjónustað mikilvægustu innviði en ekki stórnotendur eins og gagnaver eða almenna internetnotkun landsmanna. Sérhæft gervihnattasamband gæti þó gegnt mikilvægu hlutverki í öryggisfjarskiptum við umheiminn. Horfa verður heildstætt á fjarskiptatengingar Íslands við útlönd, þ.e. bæði sæstrengi og stofnljósleiðarastrengi á landi. Fjarskiptatengingar til og frá Íslandi liggja eingöngu í gegnum sæstrengina þrjá: FARICE-1, DANICE og Greenland Connect. Um er að ræða allt tal- og gagnasamband við umheiminn. Tveir strengjanna liggja frá Íslandi til Evrópu en þriðji strengurinn liggur til Norður-Ameríku um Grænland. Meginhluti tal- og gagnasambands við umheiminn fer um FARICE-1- og DANICE-strengina til Evrópu þar sem það er tengt áfram innan Evrópu eða til annarra heimsálfa. Alvarlegt sambandsrof sæstrengjanna getur haft alvar- legar afleiðingar. Fjarskiptakerfið í heild sinni telst til mikilvægra innviða. Neyðarfjarskipta- möguleikar almennings, öryggisfjarskiptakerfið sem og fjarskipti við útlönd hafa sambærilega stöðu í kerfinu og t.d. stjórnstöð Landsnets gagnvart raforkukerfinu og mikilvægir flugvellir og hafnir gagnvart samgöngukerfinu. Þar sem sæstrengirnir koma á land erlendis tengjast þeir ljósleiðaraneti viðkomandi lands og eru hringtengingar við virkan endabúnað sem getur verið í töluverðri fjarlægð frá landtöku sæstrengjanna. Því er ljóst að ljósleiðarastrengir á landi eru mikilvægur hlekkur fyrir allt tal-